กระทรวงคมนาคม  เดินหน้าเปิดให้บริการรถไฟฟ้าชานเมืองสายสีแดงเสมือนจริง
นายศักดิ์สยาม ชิดชอบ รัฐมนตรีว่าการกระทรวงคมนาคม เปิดเผยว่า แม้ขณะนี้ ศบค. ได้ออกคำสั่งลดการเดินทางและจำกัดการเคลื่อนย้ายการเดินทาของประชำชนในเขตพื้นที่ควบคุมสูงสุดและเข้มงวด เพื่อควบคุมการแพร่ระบาดของโรคโควิด-19 แต่กระทรวงคมนาคม ยังคงยืนยันที่จะเปิดให้บริการรถไฟฟ้าชานเมืองสายสีแดง ช่วงบางซื่อ-รังสิต และช่วงบางซื่อ-ตลิ่งชัน ตามกำหนดการเดิมโดยเปิดทดลองเสมือนจริงในวันที่ 2 สิงหาคมนี้ เพราะจะเป็นอีกหนึ่งทางเลือกในการเดินทางให้กับประชาชนที่เข้ารับการฉีดวัคซีนโควิด-19 ที่ศูนย์ฉีดวัคซีนกลางบางซื่อ ทั้งนี้กระทรวงคมนาคมจะปฏิบัติภายใต้มาตรการของกระทรวงสาธารณสุขอย่างเคร่งครัด โดย พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม จะเป็นประธานการเปิดในรูปแบบออนไลน์ในเวลา 09.00 น. สำหรับข่วงเวลาให้บริการเดินรถ การรถไฟแห่งประเทศไทย หรือ รฟท. จะดำเนินตามมาตรการให้สอดคล้องกับสถานการณ์ปัจจุบัน จัดที่นั่งแบบเว้นระยะห่าง ปรับพื้นที่รองรับผู้โดยสารไม่ให้เกินร้อยละ 50 จากขีดความสามารถของตู้โดยสารเพื่อลดความหนาแน่นและแออัดอย่างไรก็ตาม กระทรวงคมนาคม จะเปิดให้ประชาชนทดลองโดยสารเสมือนจริงโดยไม่เสียค่าใช้จ่ายเป็นเวลา 3 เดือน ตั้งแต่เดือนสิงหาคม – ตุลาคม 2564 ก่อนจะเปิดให้บริการเชิงพาณิชย์ ในเดือนพฤศจิกายน 2564 ซึ่งจากเดิมประเมินว่าช่วงแรกของการเปิดให้บริการเดินรถเสมือนจริงคาดว่าจะมีผู้โดยสารเดินทางประมาณ 40,000 คนต่อวัน และเมื่อเปิดให้บริการเชิงพาณิชย์ คาดว่าจะมีผู้โดยสารเดินทางประมาณ 80,000 ต่อวัน